cyanic-selkie/wikianc huggingface dataset:
Ardennenoffensiv
Déi alliéiert Reaktioun
Fir en eventuellen Duerchbroch an Direktioun Bréissel ze verhënneren, huet de Montgomery den 30. britteschen Arméicorps ënner dem Generol Horrocks (de Chef vun der Operatioun Market Garden), mat 4 Divisiounen (43.,51., 53. Infantries- an eng Panzerdivisioun vun der Garde), tëscht Namouer a Bréissel agedeelt. Dat huet ausserdeem d'Deplacement vun der 1. amerikanescher Arméi mat 248.000 Mann erliichtert.
Déi 6. däitsch Panzerarméi war um Enn mat hire Kräften, awer déi 5. hat et fäerdegbruecht nach eng 50 Kilometer an Direktioun Saint-Hubert, Rochefort an Dinant weiderzekommen. Dat huet dem Patton seng Truppen déi um Virmarsch op Baaschtnech waren zimmlech derangéiert, soudatt den Eisenhower decidéiert huet, déi 87. Infantriedivisioun, d'11. Panzerdivivisioun an déi 17. Parasdivisioun als Hëllef ze schécken. De 24. Dezember waren 32 alliéiert Divisiounen an deem Theater engagéiert, wärend de S.H.A.E.F der 29 bei den Däitsche gezielt huet.
De von Rundstedt an de Guderian, deem seng Truppen am Oste vun de Russe bis op d'Weichsel zeréckgedriwwe gi waren, ware sech der katastrophaler Situatioun bewosst, an hu probéiert fir den Hitler dozou ze bréngen d'Truppen zeréckzezéien an eng besser Frontlinn opzebauen, awer dee wollt näischt dovu wëssen. Sou krut dann och nach seng lescht Panzerdvisioun déi bis op d'Linn Ciney-Beauraing-Celles komm war e ferm op den Deckel. Op Chrëschtdag gouf déi 2. däitsch Panzerdivisioun ënner dem Kommando vum Meinrad von Lauchert, déi scho Kontakt mat der 29. brittescher Panzerdivisioun hat, vun der Säit, vun der 2. amerikanescher Panzerdivisioun Hell on wheels ënner dem Kommando vum Ernest N. Harmon ugegraff. Et war fir déi däitsch Unitéit eng total Iwwerraschung, an den Desaster war deementspriechent. Owes gouf et op der däitscher Säit 2.500 Doudeger an 1.050 Prisonéier. Vun 88 Tankse waren der 81 futti, 7 Stuermgeschëtzer, déi ganz Artillerie mat 74 Piecen a 450 Gefierer waren an d'Hänn vun den Alliéierte gefall. Doropshin huet de von Manteuffel sech mat senger 47. Pz.K. bis op Rochefort zeréckgezunn.
No Chrëschtdag, ass déi 3. Arméi vum Generol Patton, déi aus der Saar ofgezu gouf, op Baaschtnech lassmarschéiert. Si ass op heftege Widderstand vum Generol Heilmann senger 5. Parasdivisioun gestouss. De 26. Dezember ass et der 4. amrikanescher Panzerdivisioun gelongen e Couloir bis Baaschtnech opzemaachen an déi ageschlosse belsch Stad Baaschtnech ze befreien.
Den 28. Dezember 1944 huet den Hitler sech trotz dem Echec vun der Ardennenoffensiv, nach ëmmer Illusioune gemaach. An enger Ried u seng Genereel huet e sech zefridden iwwer d'Resultat vun der Ardennenoffensiv ausgedréckt a gläichzäiteg d'Operatioun Nordwind an d'Operatioun Bodenplatte bekannt ginn déi géint déi 7. amerikanesch Arméi geriicht war, déi um südlechen Deel vun der Westfront stoung. Mä amplaz seng 5. a 6. Panzeraméi hanner de Westwall zeréckzezéien, kruten déi den Uerder fir d'Koppe vun den Ardennen ze verdeedegen, wat schliisslech zur kompletter Defaite vun deenen Truppe geféiert huet.
D'Verloschter op den zwou Säite waren héich (Dës Zuele si vum Cercle d'Études sur la Bataille des Ardennes CEBA opgestallt):
Maxim Ladid
De Maxim Ladid, gebuer den 28. Juni 1991, ass e lëtzebuergesche Pianist.
Am Juni 2005 krut hien am Conservatoire vun der Stad Lëtzebuerg op sengem 14. Gebuertsdag als Oflschlossdiplom den Éischte Präis mat Grande Distinction an der Pianosklass vun der Béatrice Rauchs.
Sascha Palgen
De Sascha Palgen, gebuer de 15. August 1984 zu Esch-Uelzecht, ass e lëtzebuergesche Konschtturner.
Hie lieft an trainéiert haaptsächlech zu Stuttgart (Däitschland) an turnt souwuel fir d'Etoile Rumelange wéi och d'EnBW Turnteam Stuttgart.
De méifache Lëtzebuerger Champion war no 44 Joer den éischten Turner aus dem Grand-Duché dee sech fir Olympesch Spiller qualifizéiere konnt. An der Sechskampf-Qualifikatioun op de Spiller zu Peking 2008 gouf hien de 37. vun 98 Konkurrenten an huet et domat net bis an d'Finall (déi bescht 24) gepackt.
Crux
De Begrëff Crux (vum laténgesche Kräiz) bezeechent:
Kräid (Geologie)
D'Period vun der Kräid ass déi jéngst Period aus dem Äerdmëttelalter. Si huet virun ongeféier 145 Millioune Joer ugefaangen a bis viru 65 Millioune Joer gedauert.
Si steet am Zäitalter nom Jura a virum Paleogen a gëtt an zwou Epochen agedeelt: der Ieweschter Kräidepoch an der Ënneschter.
Si ass den Iwwergang vum Äerdmëttelalter an der Äerdneizäit, bei der dräi Véirels vun all de Liewewiese verschwonne sinn. D'Grenz ass duerch d'Tounschicht definéiert, déi déi kallekräich Sedimenter vun der Kräid-Period vun deene vun der nofollgender Epoch trennt.
Iewescht Kräidepoch
Dës Epoch huet vu virun ongeféier 99,6 bis virun 65,0 Millioune Joer gedauert.
Piet Keizer
De Peter Johannes (Piet) Keizer (* 14. Juni 1943) ass e fréieren hollännesche Foussballspiller. Tëscht 1962 an 1974 huet hien a 34 Lännermatcher fir déi hollännesch Nationalekipp gespillt an dobäi eelef Goler geschoss.
De Keizer war an de 60er a 70er Joren ee vun de beschte Spiller an Holland. Mat 17 Joer huet hie fir d'éischt am Kader vum Ajax Amsterdam gespillt, an ee Joer méi spéit war en an der Nationalekipp.
Tour de Slovénie
Den Tour de Slovénie, op sloweenesch Dirka po Sloveniji, ass eng Etappecourse mam Vëlo, déi a Slowenien gefuer gëtt.
Piet Keizer
Mam Ajax Amsterdam war de Keizer sechsmol hollännesche Meeschter a fënnefmol Coupe-Gewënner. Tëscht 1972 an 1974 huet e mat sengem Veräin dräimol hannereneen d'UEFA-Coupe vun de Landesmeeschtere gewonnen an 1972 och d'Coupe du Monde.
Kräid (Geologie)
Fauna a Flora
Déi gréisst Aartevillfalt vun den Dinosaurier ass entstanen. D'Bléieplanzen hunn eng Allianz mat den Insekte gebilt: si hunn hinne Pollen an Nektar ugebueden, am Géigenzug si si vun hinne bestäubt ginn. D'Plazenta- an d'Béideldéieren hu sech vun den Urmamendéieren ofgezweigt. Beim fënnefte Massestierwe vun der Äerdgeschicht gi bis zu dräi véirels vun allen Déieren- a Planzenaarte verluer.
Piet Keizer
De Keizer huet beim Ajax Amsterdam an 365 Matcher matgespillt a steet domat op der 4. Plaz vun de meeschten Asätz am Veräin.
Tour de Slovénie
Zanter 2005 gehéiert dës Course zum UCI Europe Tour an ass zanterhier an der Klass 2.1 agestuuft.
Schwaarze Spiecht
De Schwaarze Spiecht (Dryocopus martius) ass de gréisste vun den europäesche Spiechten. E ka bis 51 cm grouss ginn.
Seng Plomme si schwaarz an en huet eng rout Käppchen (bei de Weibercher nëmmen am Genéck). En huet kleng giel Aen an en zolitte Schniewel. De Schwaarzspiecht lieft an de Bichen- an Dännebëscher a säi Getrommels ass vu wäitem ze héieren.
Hie mécht säin Nascht andeems a gesond Beem (normalerweis Bichen) eng Hiel meesselt déi wéi e Pëtz no ënne geet (bis 50 cm déif). D'Weibche leet dann 3-4 Eeër, an d'Brutzäit ass kuerz (12 Deeg). Déi jonk Spiechte fléien no 28 Deeg aus dem Nascht. Ausser der Brutzäit ass et e sesshafte Vull an Eenzelgänger. Seng Näschter ginn no senger Brut och vun aneren Déiere benotzt wéi vum Steekueb (Corvus monedula), dem Klenge Kazekapp (Aegolius funereus), dem Bammarder (Martes martes), a souguer vun enger Intenzort der Schellint (Bucephala clangula).
De Schwaarze Spiecht war ëmmer an de Biergbëscher an Nord- an Zentraleuropa doheem, mä zanter dem Ufank vun den 1960er Joren huet e sech am flaache Land bis op den Atlantik breet gemaach, ouni datt genee gewosst ass firwat. Et gëtt ugeholl datt et duerch Ëmstelle vu forstleche Praktiken ass, mä d'Ornithologe verrenne sech och a verschiddenen Opfaassungen.
Podcast
Als Podcast bezeechent een eng Audiodatei, déi am Internet mat Hëllef vun engem Weblog an engem RSS-Feed, verëffentlecht gëtt. Vereinfachent kéint ee vun enger Zort "Download-Radio" schwätzen. Obwuel Videodateien heiansdo ënner dëse Begrëff falen, bezeechent een déi och dacks als Vidcast oder Videocast.
Robert Mackel
De Robert Mackel (* 29. Mee 1945 zu Lëtzebuerg) ass e lëtzebuergeschen Dokter (Neurolog) an Universitéitsprofesser, deen zanter 1972 an Amerika lieft.
Podcast
Urspronk
D'Podcasten hunn hiren Urspronk an enger Iwwerleeung vum Dave Winer, deen RSS entwéckelt huet. D'Wuert selwer ass eng Zesummesetzung aus dem englesche Wuert to broadcast (wat "senden" heescht) an dem Numm vum MP3 Player vun Apple, den Apple iPod.
Robert Mackel
Hien dozéiert op der Rockefeller University zu New York. Vun 1998 bis 2003 war hien och President vum lëtzebuergeschen CNES (Conseil National d'Etudes Supérieures).
Podcast
Urspronk
De Phenome gouf populär duerch den Adam Curry a säi Podcast Daily Source Code, deen en zanter dem September 2004 verëffentlecht. Den Adam Curry huet och deen éischte Podcast Client (och nach: Podcatcher) entwéckelt.
De Prinzip
All Internet Benotzer ka mat Hëllef vun engem Podcatcher e Podcast abonéieren. An dësem Programm brauch een nëmmen d'Adress vum RSS Feed anzeginn an de Programm iwwerhëlt dann déi ganz Aarbecht a luet automatesch all nei Episod vun deem Podcast erof. Soubal een MP3 Player, wéi den iPod, un de Computer ugeschloss gëtt, ginn dës nei Episoden op deen eriwwergelueden. Zanter der Versioun 4.9 huet een am Audioplayer iTunes vun Apple och d'Méiglechkeet, deen als Podcatcher ze benotzen, an ausserdeem proposéiert Apple zanterhier och eng Podcast Directory als Deel vun hirem iTunes Music Store, wou jiddweree säi Podcast ka fräi androen, virausgesat en huet een Account am Music Store. Podcatcher Alternativen zum iTunes sinn iPodder oder iPodder X. Meeschtens ginn d'Audiodateien awer och op der Internetsäit vum Podcast Produzent verëffentlecht, soudatt ee se och ka manuell eroflueden a lauschteren ouni ee Podcatcher ze hunn.
Beschränkt sech d'Verëffentlechung vun der Audiodatei op de Link an engem Weblog ouni een RSS Feed, da schwätzt ee vun engem Audioblog.
Format
Podcasts ginn normalerweis am wäit verbreeten MP3 Format verëffentlecht. Verschiddener proposéieren hire Podcast awer och am AAC (MP4 Audio) Format, dat zumools duerch déi ëmmer méi grouss Popularitéit vum iTunes ëmmer méi verbreet gëtt.
Podcast zu Lëtzebuerg
Am Géigesaz zu verschiddenen anere Länner wéi USA, England oder Däitschland ass de Phenomeen zu Lëtzebuerg nach net wäit verbreet.
Bis elo gëtt et der nëmmen aacht:
Intressantes
Mëttlerweil ass Podcasting net nëmme méi op privat Leit beschränkt, mä et gëtt der an der Tëschenzäit och vu Fernseesendere wéi ABC oder FOX, déi zum Beispill d'Noriichten als Podcast verëffentlechen.
Och Podcaste mat eroteschem Inhalt hunn net laang op sech waarde gelooss, a sou gëtt et zanter Mëtt vum Joer 2005 och sougenannt Porncasten, woufir Apple an der Tëschenzäit och eng Kannersécherung mat dem Hiwäis "Explicit" an der iTunes Podcast Directory agefouert huet.
Och zanter Mëtt 2005 huet d'Podcast Zeen dann och eng Hymn mam Titel On A Podcast vu Cruisebox, déi een zum Beispill beim Projet Podsafe Music Network vum Adam Curry ka lauschteren.
Kim Clijsters
D'Kim Clijsters, gebuer den 8. Juni 1983 zu Bilzen an der Belsch ass eng belsch Profi-Tennisspillerin. Den 11. August 2003 war si Nummer 1 op der Weltranglëscht. Si war fënnefmol an der Finall bei engem Grand-Slam-Turnéier an huet d'US Open 2005 gewonnen.
Den Ufank am Profitennis hat d'Kim Clijsters am Mee 1999 zu Antwerpen an am selwechte Joer huet si zu Lëtzebuerg hiren éischten Titel am Eenzel gewonnen.
Théodore Eberhard
Den Théodore Eberhard, gebuer den 29. August 1812 an der Stad Lëtzebuerg an och do gestuerwen den 12. Mee 1874, war e lëtzebuergeschen Architekt a Politiker.
Hie war vun 1851 bis 1854 Deputéierten an der Chamber a vun 1857 bis 1866 Member vun der Assemblée des États.
Hie war Schäffe vun der Stad Lëtzebuerg vun 1850 bis 1854 a vun 1859 bis 1865, duerno Buergermeeschter vun 1865 bis 1869.
No him ass eng Strooss am Quartier Belair gedeeft.
Canton de Montcenis
De Canton de Montcenis ass eng fréier franséisch administrativ Andeelung am Arrondissement Autun, am Departement Saône-et-Loire an der Bourgogne-Franche-Comté.
Gare du Nord (Bréisseler Premetro)
D'Gare du Nord ass eng Premetrostatioun vum Bréisseler Tramsnetz. Dës Statioun ass ugebonnen un d'Gare du Nord, déi eng vun deenen 3 gréisste Garë vu Bréissel ass.
Connectiounen
D'Gare du Nord ass d'Endstatioun vun de Linnen 3, 14, 56, 57 an 61. Des Weidere gëtt dës Statioun och nach vun de Linne 4, 25 a 55 benotzt.
Leifeegeschaft
D'Leifeegeschaft oder Leifherrschaft bezeechent eng perséinlech Ofhängegkeet vun de Baueren zu hirem Grondhär, déi besonnesch am Mëttelalter wäit verbreet war.
D'Leifeegeschaft ass grondsätzlech als géigesäiteg Verflichtung unzegesinn. De Grondhär huet dem Leifeegene militäreschen a juristesche Schutz misse bidden; sou huet de Grondhär, am Fall vun enger Virluedung op e friemt Geriicht, misse Rechtsbäistand leeschten. Als Géigeleeschtung huet de Leifeegenen Ofgabe misse leeschten: an Natur, a Form vu "gratis" Aarbecht (Froundéngschter) oder - wéi et erëm eng richteg Geldwirtschaft gouf - a Form vu Suen. Et war him ouni Erlabnes vu sengem Här net erlaabt, d'Grondherrschaft ze verloossen, oder sech ze bestueden.
An eise Géigenden ass d'Leifeegeschaft lues a lues verschwonnen, a spéitstens mat der franséischer Revolutioun war bei eis näischt méi dovun ze spieren. A Russland ass d'Leifeegeschaft awer eréischt 1861 ofgeschaaft ginn!
Messier 30
De Messier 30 (och NGC 7099 genannt) ass e +7,50 mag helle Kugelstärekoup mat enger Gréisst vun 8,9' × 8,9' am Stärebild Capricornus (Steebock).
Isabelle Huppert
D'Isabelle Huppert gebuer de 16. Mäerz 1953 zu Paräis ass eng franséisch Schauspillerin.
D'Isabelle Huppert ass d'Mamm vun der Schauspillerin Lolita Chammah.
Stol (Film)
Stol ass en Documentaire vum Claude Lahr iwwer d'Geschicht vun der Lëtzebuerger Stolindustrie.
Ëm wat geet et am Film?
D'Geschicht vun der Lëtzebuerger Stolindustrie gëtt vun hiren Ufäng, ëm 1870 bis an d'1990er Joren, unhand vu Fotoen, Documentaire-Opnamen, Ausschnëtter aus Tëleesnoriichten a (fiktive) Bréiwer, déi vun enger Off-Stëmm gelies ginn, erzielt.
Produktioun
Fir d'Entwécklung vum Film krut Samsa Film 1993 e Subside an Héicht vun enger Millioun Lëtzebuerger Frang vum Lëtzebuerger Filmfong. 1995 koum dunn eng weider finanziell Hëllef vun 8 Millioune Frang fir d'Produktioun dobäi, an 1998 eng "Aide à la distribution" vun enger Millioun Frang.
Wärend der Recherche fir de Film huet de Regisseur Claude Lahr eng ganz Rei Filmmaterial vun der Arbed aus den 1920er Joren erëmfonnt. Déi waren an engem schlechten Zoustand a goufen du vum CNA restauréiert. Ee vun de restauréierte Filmer gouf 1997 ënnert dem Titel Vu Feier an Eisen bei véier ëffentleche Projektiounen am Diddelenger Laminoir gewisen, a spéider op Kassett (VHS) verkaaft. De Luciano Pagliarini huet eng Musek fir dee Film komponéiert. Op där selwechter Kassett ass och en anere Film aus där Zäit ze fannen, Une grande industrie dans un petit pays, mat enger Musek vum Jacques Neuen.
Stol gouf wärend der Woch vum Lëtzebuerger Dokumentarfilm gewisen, déi 1998 vu Samsa Film an dem CNA organiséiert gouf.
1999 gouf de Film op Franséisch iwwersat.
Zéissenger Baach
D'Zéissenger Baach ass eng Lëtzebuerger Baach an de Gemenge Reckeng op der Mess, Leideleng a Lëtzebuerg.
Si huet hir Quell am Oste vum Groussebësch um hallwe Wee tëscht dem Luerenzscheierhaff a Riedgen op enger Héicht vu ronn 335 m. Vu do aus leeft se no Osten a fiddert tëscht der Breetheck an dem Bettléngerbësch zwéi kleng Weieren déi zesumme ronn 60 a hunn, fir da weider an Direktioun Schléiwenhaff ze lafen. Do leeft se ënner dem CR163 erduerch, fir dann duerno um Zéissenger Kräiz ënner der Escher an der Areler Autobunn erduerch weider bis op Zéisseng ze lafen. Vun do geet et da weider ënner dem CR179 erduerch bis op Hollerech. Zu Hollerech leeft se dann ënner dem Y vun den Eisebunnsstrecken Péiteng-Lëtzebuerg a Lëtzebuerg-Klengbetten, an ënner dem CR178 erduerch, fir direkt nieft dem südlechen Deel vun der Hollerecher Autobunnsgafel, op enger Héicht vun 265 m an d'Péitruss ze lafen.
D'Zéissenger Baach ass 7,4 km laang.
Renaturéierung zu Zéisseng
2012 gouf d'Zéissenger Baach op enger Längt vu ronn 500 Meter renaturéiert. De Projet gouf an zwou Phase realiséiert: Um Lieu-dit am Brill gouf d'Baachbett op enger Längt vun 230 Meter méi breet gemaach an d'Uwänner flaach ugeluecht. An der zweeter Etapp gouf d'Bëtongsbett am Zéissenger Park op enger Längt vun 300 Meter erausgerappt, et goufe Meanderen ugeluecht an d'Uwänner kruten eng natierlech Form. De Projet gouf vun der Stad Lëtzebuerg, där d'Terraine gehéieren, an Optrag ginn, an d'Administration de la gestion de l'eau huet e realiséiert. D'Renaturéierung huet 135.000 Euro kascht.
D'Renaturéierung vun engem Deel vun der Zéissenger Baach, wéi och déi aner Baachrenaturéierungen zu Lëtzebuerg, ginn am Kader vun der EU-Waasserdirektiv realiséiert. Mat där Direktiv huet Lëtzebuerg sech verflicht, e groussen Deel vu senge Waasserleef erëm an en natierlechen Zoustand zeréckzeféieren.
Banalitéit
D'Banalitéite waren am Grondhärerecht technesch Installatiounen, déi allen Awunner vun der Seigneurie zur Verfügung stoungen, a wou sech de Grondhär huet missen ëm den Entretien këmmeren. Als Konterpartie duerften d'Awunner nëmmen dës Ariichtunge benotzen, fir déi si hu misse bezuelen.
D'Haaptbanalitéite waren:
Och laang nodeem déi communautaire Ariichtungen ofgeschaaft goufen, huet d'Landbevëlkerung weider un där kollektiver Praxis festgehalen, zum Beispill wann et ëm d'Broutbake gaangen ass. Aus techneschen (en eegene perséinlechen Uewe bauen) a wirtschaftleche Grënn (bei nëmmen engem Uewen ass e Minimum vun Holz noutwenneg) hu sech d'Awunner vun den Dierfer zesummegedoen, fir e kollektiven Uewen ze bauen. Den individuellen Uewe konnt sech eréischt am 19. Joerhonnert duerchsetzen.
Geographie vu Frankräich
Frankräich läit um europäesche Kontinent an ass no Russland an der Ukrain dat drëttgréisst Land dovun.
Frankräich huet zesumme mat sengen Iwwerséidépartementer an -territoiren eng Fläch vu 675.417 km². An Europa huet et 551.500 km².
Frankräich stéisst op véier Säiten u Mierer: D'Nordséi, den Äermelkanal, den Atlantik an d'Mëttelmier. D'Küste vu Frankräich hunn eng Längt vun 3.427 km.
Bis op den Nordosten huet Frankräich haaptsächlech natierlech Grenze mat den Nopeschlänner. Natierlech Grenze sinn de Rhäin de Jura, d'Alpen an d'Pyrenäen
Grouss natierlech Géigenden
De Relief vu Frankräich ass praktesch an zwee gedeelt. Ongeféier vun der Mëtt aus gesinn, leien am Westen an am Norden déi méi flaach Deeler, an am Osten an am Süden d'Biergmassiver mat de Vogesen, den Alpen, dem Massif central an de Pyrenäen. D'Linn déi d'Bierger vun den Dällten trennt beschreift vun Norden no Süden e groussen S.
Kräid
D'Wuert Kräid bezeechent:
Venedeg
Venedeg (op Italieenesch: Venezia) ass eng Stad am Regioun Venetien am Norde vun Italien.
Canton de Saint-Léger-sous-Beuvray
De Canton de Saint-Léger-sous-Beuvray ass eng fréier franséisch administrativ Andeelung am Arrondissement Autun, am Departement Saône-et-Loire an der Bourgogne-Franche-Comté.
Planetologie
D'Planetologie ass d'Wëssenschaft, déi sech mat den eenzelen netstellaren Himmelskierperen, also de Planéitesystemer am Allgemenge befaasst. Dozou gehéieren d'Ënnersiche vun:
Bis 1993 hunn zu der Planetologie nëmmen déi genannt Objete vun eisem Sonnesystem gehéiert. Mat der Entdeckung vun extrasolare Planéiten huet sech d'Fuerschungsgebitt vergréissert. Zanterhier gehéieren och d'Ënnersiche vun exoteschen, extrasolaren Objete wéi zum Beispill de Planéite vu Neutronestären dozou.
Methode vun der Planetologie sinn äerd- oder raumgestëtzt Miessungen a besonnesch bildgiewend Methode vun der Astronomie an de Beräicher vum viuelle Liichtspektrum, dem Infrarout an dem Radar. Weider Methode si Flich vu Raumsonden zu den Himmelkierper, Ënnersiche vu Buedemprouwen op Himmelskierper, Ënnersiche vum Sonnewand a Koméiten, Meteoritten, souwéi Modellrechnungen an theoreetesch Iwwerleeungen.
Eng wichteg Roll an der Planetologie spillen Analogieschlëss unhand vun Erkenntnesser an der Geologie, Vulkanologie, Seismologie, Glaziologie, Hydrologie, Geophysik, Mineralogie, Meteorologie an aner.
Obwuel d'Planetologie den traditionellen Äerdwëssenschafte gläicht, a sech doraus entwéckelt huet, bestinn enk Relatiounen och zu der Astronomie. Sou ass d'Genesis vun den eenzele Planéiten ënner anerem vun der Geschicht vun hire Bunnparameteren ofhängeg.
Des Weidere befaasst sech d'Planetologie mat der Biologie. Planetologesch Missiounen, wéi d'Viking-Sonden op de Mars souwéi d'Cassini-Huygens op de Saturn, den Titan, an de Mars Express op de Mars, hunn Exprerimenter gemaach oder maachen der nach ëmmer, déi dorop ausgeriicht sinn, exobiologesche Froen nozegoen.
Arthropoden
All d'Glidderféisser hunn e baussenzegt Sklett dat de ganze Kierpe ëmschléisst an dat duerch Haitungen erneiert gëtt.
Hary Trauffler
Den Henri ("Hary") Trauffler, de 17. November 1890 zu Bungeref gebuer an de 15. Dezember 1971 zu Mamer gestuerwen, war e lëtzebuergesche Schoulmeeschter, Editeur a Schrëftsteller.
Säi Liewen
Vun 1913 bis 1951 war hie Schoulmeeschter zu Mamer an huet sech bis zu sengem Doud um kulturelle Liewe vu Mamer bedeelegt. Hien ass Auteur vu sëllegen Theaterstécker a gëtt als de Pionéier vum lëtzebuergesche Kannertheater ugesinn.
Hien huet d'Kannerzeitung "Die Morgenglocken" gegrënnt a war Chefredakter tëscht 1921 a 1931. Säin Theaterstéck "Nikolaus Mameranus" gouf fir de 400. Doudesdag vun dësem eminente Mamer Bierger komponéiert an opgefouert.
Roland Schauls
De Roland Schauls, gebuer den 1. Februar 1953 an der Stad Lëtzebuerg, ass e lëtzebuergesche Moler.
26. Juli
De '''26. Juli''' ass den 207. Dag vum Joer (208. am Schaltjoer) am Gregorianesche Kalenner.
Roland Schauls
Hien ass zanter 1980 Enseignant op der Freien Kunstschule zu Stuttgart.
1998 an 2018 gouf hien um Salon vum Cercle artistique de Luxembourg mam Prix Pierre-Werner ausgezeechent.
Justine Henin
D'Justine Henin, gebuer zu Léck den 1. Juni 1982, ass eng fréier belsch Profi-Tennisspillerin.
Hir gréisst sportlech Erfolleger waren de Gewënn vu siwe Grand-Slam-Titelen am Eenzel, d'Goldmedail bei den Olympesche Spiller vun Athen souwéi Gewënnerin bei de WTA Tour Championships 2006 an 2007. Als sechst Spillerin vun der Tennisgeschicht war si zesummegerechnet iwwer 100 Wochen un der Spëtz vun WTA-Weltranglescht, an an de Joren 2003, 2006 an 2007 huet si d'Saisoun als Nummer 1 vun der Welt ofgeschloss.
Wärend enger Pressekonferenz de 14. Mee 2008 huet si onerwaart a mat direkter Wierkung hire Récktrëtt als Spillerin bekannt ginn. Domat ass d'Justine Henin déi bis elo eenzeg Tennisspillerin, déi als amtéierend Nummer 1 vun der Tennis-Weltranglescht zeréckgetrueden ass.
Spica (Stär)
De Spica (lat. "Kar,Kuer") ass de Stär α Virginis, den hellste Stär am Stärebild Jongfra. Aner Nimm sinn: Azimech, Alaraph.
De Spica kann als ekliptiknoe Stär, vum Äerdmound, a ganz rar, vu Planéite bedeckt ginn. Déi lescht Bedeckung vum Spica duerch e Planéit war den 10. November 1783 duerch d'Venus, déi nächst kënnt den 2. September 2197 erëm duerch d'Venus..
Fernão Vaz Dourado
De Fernão Vaz Dourado, gebuer ëm 1520 zu an der deemoleger potugisescher Kolonie Goa (Indien) a gestuerwen ëm 1580, war e portugisesche Kartograph, deen zu de beschte Kartographe vu senger Zäit gezielt gëtt. Iwwer hie selwer ass sou gutt wéi näischt bekannt.
Dem Dourado seng Kaarten, déi bis haut erhale sinn, si vun ausseruerdentlecher Qualitéit a Schéinheet.
6 Atlante mat nautesche Kaarte vun him aus der Zäit vu 1568-1580 si bekannt:
Am Atlas vu 1568 si fir d'éischt Kéier groussformateg Kaarte vu Ceilão (Sri Lanka) a Japan ze gesinn, déi méi spéit vu ville Kartograhe kopéiert goufen. Och seng Kaart vun Nordwest-Afrika ass vu grousser Prezisioun.
Montgomery (Bréisseler Metro)
Montgomery ass eng Premetro- a Metrostatioun vu Bréissel, ënner dem Rondpoint Montgomery an der Gemeng Woluwe-Saint-Pierre. De Rondpoint an d'Metrostatioun sinn nom brittesche Feldmarshall Bernard Law Montgomery genannt.
Connectiounen
Säit dem 20. September 1976 gëtt des Statioun vun der Linn 1B benotzt, déi mëttlerweil just nach Linn 1 genannt gëtt. Nieft der Metroslinn 1 fueren och d'Tramlinnen 23, 24, 25, 39 a 44 duerch des Statioun. Iwwerierdesch bleiwen och nach d'Linnen 22, 27, 61, 80, 81 a 83 op dëser Statioun stoen.
Marco Polo
De Marco Polo, gebuer ëm 1254 an den 9. Januar 1324 zu Venedeg gestuerwen, war e venezianeschen Entdecker.
Dem Marco Polo säi Papp a säi Monni ware räich Händler vu Venedeg, déi an de Joren 1260 bis 1269 op enger abenteuerlecher Handelsrees bis a China koumen. Do ware si un den Haff vum Grousskhan Kubilai komm an haten him versprach geschwënn erëmzekommen.
1271 huet de Marco Polo säi Papp a säi Monni op hirer Rees begleet, déi si schliisslech nees op den Haff vum Kubilai gefouert huet. De Marco Polo gouf vum Kubilai, deen iwwer China an d'Mongolei geherrscht huet, geschat an ass bal 20 Joer dobliwwen an huet d'Provënze vum Kubilai sengem Räich all besicht.
1292 hunn d'Poloen eng Rees vun enger mongolescher Prinzessin, déi a Persien gereest ass fir sech do ze bestueden, benotzt fir d'Heemrees unzetrieden a si sinn 3 Joer méi spéit, no Statiounen an Indien, Ceylon, Iran a Klengasien, an Italien ukomm.
Fir ze lauschteren
Marco Polo: ''Il Milione. Der Mythos einer abenteuerlichen Reise.'', gelies vum Joachim Höppner, der Anja Buczkowski an dem Christian Hoenig. Oktober 2004, Komplett Media Verlag. 4 CDen.
Zwanksperséinlechkeetsstéierung
Eng Zwanksperséinlechkeetsstéierung oder eng obsessiv-kompulsiv Neuros, déi net mat enger Zwanksstéierung soll verwiesselt ginn, ass duerch iwwerdriwwe Gewëssenhaftegkeet, Perfektionismus, stänneg Kontrollen, Tockskäppegkeet, Gefiller vun Zweiwel an Zeeche vun iwwergrousser Virsiicht markéiert.
Beschreiwung
Déi Betraffe liewe mat Konflikter, déi kaum ze léise sinn. Se striewe stänneg no Perfektioun. Op Grond vun deenen Ziler, déi si sech selwer gesat hunn, kënnen awer hir Projeten an hir Aufgaben nëmme schwéier ze realiséiere sinn. Vun der Tendenz hier, si se mat hiren eegene Leeschtungen ni komplett zefridden. Eng iwwerdriwwe Beschäftegung mat Reegelen, Effizienzfroen, onbedeitenden Eenzelheeten a Prozedurfroe verspäert hinnen d'Iwwersiicht. Doduerch kann et virkommen, datt dat, wourëms et eigenlech geet, aus der Siicht geréit.
Heefegkeet
D'Heefegkeet vun der Zwanksperséinlechkeetsstéierung an der europäescher Bevëlkerung gëtt op 1 % geschat.
Klassifikatioun am ICD-10
Am ICD-10 steet d'Zwanksperséinlechkeetsstéierung ënner F60.5 als Anankastesch Perséinlechkeetsstéierung Fir eng positiv Diagnos mussen op d'mannst dräi vun de follgenden Eegenschaften oder Verhalensmustere virleien:
Nobuko Imai
D'Nobuko Imai (今井 信子), gebuer den 18. Mäerz 1943 zu Tokio, ass eng japanesch Braatschistin mat enger internationaler Carrière als Solistin an als Kammermusekerin.
Si war e puer Joer Member vum Vermeer Quartett.
Si gëtt Coursen am Conservatoire de Musique zu Genf an der Schwäiz.
Reichstagsgebai
D'Reichstagsgebai zu Berlin (dacks vereinfacht: de Reichstag genannt) gouf vun 1884 bis 1894 no de Pläng vum Paul Wallot am Stil vun der italieenescher Héichrenaissance gebaut.
An der Weimarer Republik war en de Sëtz vum Parlament vum Däitsche Räich ("Tag" heescht souvill wéi "Versammlung"). 1933 huet e Feier grouss Deeler vum Gebai zerstéiert. D'Nazien hunn d'Kommunisten dofir verantwortlech gemaach, mä et ass unzehuelen, datt si e selwer ugestach hate, fir e Pretext ze hunn, géint d'Kommunistesch Partei virzegoen.
Wärend dem Zweete Weltkrich 1945 gouf d'Gebai, dat souwisou net méi benotzt gouf, nach méi staark zerstéiert. Nom Krich louch et am westleche Secteur, direkt un der Zone-Grenz. D'Berliner Mauer ass direkt hannendru verlaf. Den Erëm-Opbau huet bis 1970 gedauert. Mä d'Gebai gouf kaum benotzt, well d'Westdäitsch Haaptstad (an domat de Sëtz vum Bundestag, dem däitsche Parlament), zu Bonn war an d'Véiermuechten-Ofkommes et net erlaabt huet datt de Bundestag do zesummekéim. Sou goufe just geleeëntlech Fraktiounsversammlungen do ofgehalen, an e Musée mat enger Ausstellung iwwer déi däitsch Geschicht war dran ënnerbruecht.
No der däitscher Vereenegung huet de Bundestag den 20. Juni 1991 dofir gestëmmt, d'Haaptstad vu Bonn op Berlin ze plënneren. Vun 1994 u gouf d'Gebai no de Pläng vum Architekt Norman Forster ëmgebaut a moderniséiert. 1995 gouf et vun der Kënschtlerkoppel Christo a Jeanne-Claude komplett 'agepaakt'.
Dschibuti (Stad)
Dschibuti, d'Haaptstad vum afrikanesche Staat Dschibuti, gouf 1888 gegrënnt.
Byte
De Byte [baɪt] ass e Begrëff aus der Digitaltechnik an aus der Informatik, dee fir eng Zesummenstellung vu puer (haut bal ëmmer 8) Bit gebraucht gëtt. Am Fall wou et sech ëm 8 Bit handelt, gëtt de Byte als Oktett (fr. octet) bezeechent.
1998, huet d'IEC, an dunn den IEEE, nei Standarde fir d'binaire Prefixe publizéiert:
Broadway Tuerm
De Broadway Tuerm  mat enger Héicht vu bal 17 Meter ass en extravagant Gebai no beim Duerf Broadway, am Worcestershire an England.
E steet op enger Héicht vun 312 Meter iwwer dem Mieresspigel. Wann d'Wieder matspillt, si vun do aus 13 Counties ze gesinn. De Broadway Tuerm sollt engem Schlass gläichen, a gouf vum James Wyatt entworf, a 1797 fir d'Lady Coventry gebaut. Den Hiwwel, op deem de Schlass-Tuerm opgeriicht gouf, ass déi Zäit geleeëntlech gebraucht gi fir Freedefeieren ofzebrennen.
Eigentlech ass den Tuerm nëmme gebaut ginn, well d'Lady Coventry wollt wëssen, ob een d'Freedefeier kéint vun hirem Haus zu Worcester aus gesinn, wat och de Fall war.
Am Laf vun de Jore gouf den Tuerm nach gebraucht fir dem Sir Thomas Phillips senger Dréckerei en Ënnerdaach ze ginn. En huet och als Summerhaus fir Kënschtler gedéngt.
Am beschte kënnt ee bei den Tuerm iwwer e géie Wee, dee vum Duerf eropféiert.
Burdinne
Burdinne op Wallounesch Beurdene ass eng belsch Gemeng an der Provënz Léck, a gehéiert zum Pays Burdinale-Mehaigne an der natierlecher Regioun Hesbaye.
Bierwart
Bierwart op Wallounesch Bierwåd, ass eng Sektioun vun der belscher Gemeng Fernelmont an der Provënz Namouer.
Bierwart ass haaptsächlech bekannt, well do Petit-grise gezillt ginn.
D'Uerschaft läit op enger Héicht vun 190 Meter, an derduerch féieren d'Nationale 80 an d'Nationale 634
27. Juli
De '''27. Juli''' ass den 208. Dag vum Joer (209. am Schaltjoer) am Gregorianesche Kalenner.
NGC 5566
Den NGC 5566 ass eng Balkespiralgalaxis am Stärebild Virgo, déi ongeféier 65 Millioune Liichtjoer vun der Äerd ewech ass.
Entdeckung
D'Galaxis NGC 5566 gouf den 2. Abrëll 1791 vum däitsch-britteschen Astronom Wilhelm Herschel entdeckt.
Zentralregioun (Portugal)
D'Zentralregioun (Região Centro) ass eng Regioun vu Portugal. Si ëmfaasst d'Distrikter Coimbra a Castelo Branco ganz, de gréissten Deel vun den Distrikter Aveiro, Viseu a Guarda, dräi véirels vum Distrikt Leiria an e Krees vum Distrikt Santarém.
Si huet eng Fläch vun 28.405 km², dat si 31 % vum portugisesche Festland an eng Bevëlkerung vun 2 570 002 (Stand: 2007).
D'Region ass an 10 statistesch Ënnerregiounen agedeelt:
Mohammed-Karikature vu Jyllands-Posten
Als Mohammed-Karikature gouf eng Serie vun zwielef satireschen Zeechnunge bekannt, déi den islamesche Reliounsstëfter Mohammed zum Theema huet, an déi den 30. September 2005 vun der dänescher Dageszeitung Jyllands-Posten verëffentlecht gouf. Dës relativ banal Karikature ware geduecht als Suite vun engem Artikel iwwer d'Selbstzensur a Beschneidung vun der Presse- a Meenungsfräiheet. A mosleemesche Länner koum et doropshin zu onkontrolléierte Manifestatiounen, déi ganz séier an ekonomesch Boykotter an eng ganz Rei brutal Iwwergrëff mat Waffegewalt géinteniwwer den Institutiounen a Bierger vun Europa ausgeaart sinn. Dës intolerant Haltung, déi vun Islamisten nach kënschtlech opgepeitscht gouf, huet de Gruef tëscht dem säkuläre Westen an der islamescher Welt weider verdéift.
Hannergrond
Nodeem datt den dänesche Jugendbuchauteur Kore Bluitgen sech beklot hat, datt keen Zeechner wéilt säin neitstent Kannerbuch iwwer d'Liewe vum islamesche Prophéit Mohammed illustréieren, aus Angscht se kéinte grad sou vun islamesche Fanatiker ëmbruecht ginn wéi den hollännesche Filmmécher Theo van Gogh, huet Jyllands-Posten dee Fall opgegraff. D'Zeitung huet bei der Vereenegung vun den däneschen Zeitungskarikaturisten nogefrot, op da wierklech kee vun hire Memberen de Mohammed zeechne wéilt.
Dänesch Imame vum Islamisk Trossamfund sinn am November an Dezember 2005 op eng Rees an islamesch Staate gaangen, fir do Reaktiounen opzestëppelen. Am Gepäck hate si en Dossier an deem net nëmmen déi vun der Zeitung verëffentlecht zwielef Karikature waren, mä nach dräi weiderer, déi fir hiren Deel effektiv obszön sinn, mä nimools an de Medien ze gesi waren (de Mohammed als Pedophilen an als Schwäin an en Hond deen e Biedende bespréngt). Dobäi hu se och ouni ze zécke gelunn se géifen 21 verschidde mosleemesch dänesch Organisatiounen an Dänemark vertrieden an hir eegen Organisatioun hätt 200.000 Memberen - a Wierklechkeet stounge se awer just eenzeg an eleng fir hiren "Islamisk Trossamfund", dee manner wéi 15.000 Ageschriwwener huet a vun deenen nach nëmmen eng 500 bis 1000 zum Freidesgebiet ginn.
Gewaltsam Onrouen an Iwwergrëff
D'Äntwert vun de Muselmanen huet net laang op sech waarde gelooss, éischt Muerddreeunge si beim Blat agaangen, 3000 Mohammedaner sinn an Dänemark op d'Strooss gaangen, am Kaschmir gouf gestreikt, Protesterklärunge koume vum tierkesche Premier Erdogan, vun der Organisatioun vun der Islamescher Konferenz a vun der Arabescher Liga, Libyen a Saudiarabien hunn hir Ambassadeuren zeréckgeruff. Jyllands-Posten berifft sech an enger Stellungnam op d'europäesch Gesetzgebung, déi Gottseidank d'Press- a Meenungsfräiheet garantéiert, a gesteet am Numm vun deene Fräiheeten dem islamesche Fundamentalismus net d'Recht zou, den däneschen Zeitungen ze diktéiere wat se nach drécken däerfen a wat net.
Eng Abberzuel vun islamesche Staaten hunn den Totalboykott vun däneschen an norwegesche Produkter duerchgesat an d'Situatioun an der arabescher Welt ass komplett eskaléiert wéi déi palestinensesch Al-Aksa-Brigaden den EU-Büro an der Gaza-Sträif mat Handgranaten a Panzerfäischt gestiermt hunn. D'EU dreet mëttlerweil Saudiarabien mat Sanktiounen, sollt och hir Regierung de Boykott ënnerstëtzen. Fir all déi aner Staaten (dorënner d'Walgewënner Hamas a Palestina) goufen awer nach keng Sanktiounen an Aussiicht gestallt.
Den 3. Februar hunn zu Basra am Süde vum Irak Manifestanten, déi eigentlech Frankräich viséiert hate mä sech an de Faarwe geiert hunn, um lëtzebuergesche Fändel ronderëmgetrëppelt. Eng formell Entschëllegung vun der irakescher Regierung ass awer ausbliwwen.
Solidaritéit an der europäescher Press
Déi norwegesch Zeitung Magazinet huet déi selwecht satiresch Zeechnungen am Januar 2006 nogedréckt. Déi däitsch Welt an de franséische France Soir hunn am Februar 2006 nogezunn an duerno koum eng ganz Abberzuel vu Presseorganer a ganz Europa, dorënner och den RTL Télé Lëtzebuerg, deen an enger Emissioun vum 3. Februar 2006 Ausschnëtter bruecht huet.
Ermuerdung vum Samuel Paty, de 16. Oktober 2020
De 16. Oktober 2020 gouf de franséische Lycéesprof Samuel Paty zu Conflans-Sainte-Honorine ermuert a gekäppt, nodeems hien e puer Deeg virdrun an engem Cours iwwer Meenungsfräiheet ë. a. e zwou vun de Karikature gewisen hat (net ouni de Schüler d'Méiglechkeet gi gehat ze hunn, net hinzekucken oder aus dem Sall ze goen, wa se wéilten).
D'Karikaturen
D'Karikature weisen ënner anerem de Mohammed bei der Himmelspaart, dee Selbstmuerdbomber empfängt mat de Wierder "stop stop, mer hu keng Jongfrae méi" oder en Zeechner dee bei engem Croquis sëtzt a stänneg an Angscht iwwer seng Schëller kuckt.
Wanter
De Wanter ass eng vun de véier Joreszäiten déi et an den temperéierten Zone vun der Äerd gëtt.
Jee nodeem een op der Nordhallefkugel oder Südhallefkugel ass, gëtt tëscht dem Nordwanter oder dem Südwanter ënnerscheet.
Duerch d'Rotatioun vun der Äerd ëm d'Sonn verännert sech den Zenitstand vun der Sonn tëscht dem südlechen an dem nërdleche Wendekrees, an doduerch kënnt de Wanter all Joer eng Kéier op all Hemisphär erëm.
Astronomesch gesi fänkt de Wanter op der Nordhallefkugel mat der Wantersonnewend un, dat ass da wann d'Sonn am Senkel iwwer dem Südleche Wendekrees steet, an d'Deeg am Norden déi kierzt vum Joer sinn.
Duerno ginn d'Deeg erëm méi laang an de Wanter hält mat der Equinoxe vum Fréijoer op, d. h.:
De Wanter dauert 89 Deeg.
Well d'Ëmlafbunn vun der Äerd ëm d'Sonn ëm 1,7 % vun der idealer Kreesbunn ewech geet sinn déi véier Joreszäiten net gläich laang. Den Nordwanter ass well d'Nordhallefkugel méi no zur Sonn ass (Perihel den 3. Januar) och liicht méi mëll.
Halle-Ingooigem
Halle–Ingooigem ass eng Vëloscourse vun engem Dag, déi an der Belsch gefuer gëtt.
Sernigerbaach
D'Sernigerbaach ass eng Baach am Oste vu Lëtzebuerg an de Gemenge Rouspert-Mompech a Mäertert.
Si huet hir Quell eng ronn 1.100 Meter südwestlech vu Mompech an enger Zoch um Bord vun de Bëscher Honsréck a Fooscht op enger Héicht vun 340 Meter. Si leeft dann a südëstlecher Direktioun bis bei en Hank mam Numm Schuerbierg wou se dann no Osten dréint.
Duerno leeft se bei der Wollefsmillen ënner dem Viaduc deen hiren Numm dréit an deen zurTréierer Autobunn gehéiert erduerch, fir eng ronn 600 Meter duerno ënner der N10 erduerch, an eng 10 Meter weider an d'Sauer ze lafen.
Si ass 6.2 km laang.
Déi eenzeg nennenswäert Niewebaach ass d'Kléngelbaach, déi vu Mompech erfort kënnt, an Op Auleft vu lénks an d'Sernigerbaach leeft.
Pride and Prejudice
Pride and Prejudice ass e Roman vun der englescher Schrëftstellerin Jane Austen.
Ënner dem Titel First Impressions gouf de Roman tëscht Oktober 1796 an August 1797 geschriwwen. Erauskomm ass d'Buch 1813 an enger éischter Oplo vun 1.500, déi direkt ausverkaf waren. A Frankräich koum d'Buch ënner dem Titel Orgueil et Préjugé 1822 an 1832 hat Pride and Prejudice et och bis iwwer den Atlantik gepackt a koum an den USA op de Maart.
Ëm wat geet et am Buch ?
Am Roman Pride and Prejudice geet et haaptsächlech ëm d'Bestietnes am fréien 19. Joerhonnert. D'Haaptfigur vum Buch ass d'Elizabeth Bennet, 21 Joer jonk, intelligent, schéin an net op de Mond gefall. Hire Papp, de Mr. Bennet, verbréngt déi meescht Zäit a senger Bibliothéik, virun allem fir datt en net muss mat senger Fra, der Mrs. Bennet schwätzen. D'Mrs. Bennet huet virun allem eng Suerg, an zwar datt hir fënnef Diechter gutt bestuet ginn an net spéider op der Strooss sëtze mussen. D'Land vun de Bennets geet nämlech nom Doud vum Mr. Bennet un de Koseng vun der Famill, well de Mr. Bennet selwer kee männlechen Nokommen huet. Dëse Koseng, de Mr. Collins, ass um Elizabeth intresséiert, mä dat ass awer net géigesäiteg, soudatt fir d'Mamm all Hoffnung verluer ass, datt d'Land an hirer Famill bleift.
De Stot ass ganz aus dem Haischen, wéi e gewuer gëtt datt e räiche jonken Adlege sech an der Noperschaft néierloosse wëll. Dëse Mr. Bingley weist och Interessi um Jane, der eelster vun de fënnef Bingley Duechteren, mä wéi sou dacks huet dëst en Hoken. Dem Mr. Bingley säi beschte Frënd, de Mr. Darcy, ass en houfregen, arroganten Adlegen, deen et net fir néideg fënnt, sech mat den anere Leit vum Land opzehalen. Hien an d'Elizabeth si sech vun Ufank un onsympathesch. De Mr. Darcy kritt dann och de Mr. Bingley iwwerzeegt, datt d'Jane keng gutt Partie ass, an zesumme fuere si zeréck an d'Stad. Datt dat dem Elizabeth säi Bild vum Darcy nëmmen nach verschlëmmert, ass kloer. Mä Virurteeler komme jo bekanntlech vun Onwëssen a sou ka sech d'Lizzy nach op eng Iwwerraschung gefaasst maachen, déi sech gewäsch huet.
Maseru
Maseru ass d'Haaptstad vu Lesotho an huet ongeféier 202.000 Awunner (Stand: 2018).
Geographie
Maseru läit um Floss Caledon am Weste vu Lesotho an ass déi eenzeg méi grouss Stad vum Land.
Schëppen Damm
Schëppen Damm ass ee Kaartespill dat zu véier mat engem normale Kaartespill vun 52 Kaarte gespillt gëtt.
An dem Spill geet et drëm fir sou wéineg Punkte wéi méiglech ze kréien. Deejéinegen deen um Enn vun der Parti déi mannst Punkten huet, huet se gewonnen. Am Ufank vum Spill gëtt festgeluecht bis wéi vill Punkte gespillt gëtt. Fir datt d'Partie jiddwerengem genuch Méiglechkeete ka ginn, fir säi Kont ze verbesseren soll op d'mannst bis 100 Punkte gespillt ginn. Soubal wéi ee Spiller méi wéi déi Punktenzuel huet, ass d'Parti eriwwer.
De Verlaf vum Spill
Et gëtt keng Reegel wéi d'Kaarte verdeelt ginn. Normalerweis gi se eenzel verdeelt, se kënnen awer och wéi z. B. beim Whist 4-5-4 verdeelt ginn.
Prix d'encouragement aux jeunes artistes
De Prix d'encouragement aux jeunes artistes war e lëtzebuergesche Konschtpräis, mat deem um Salon vum Cercle artistique de Luxembourg e jonke Konschtschafenden ausgezeechent goufen.
Schëppen Damm
De Verlaf vum Spill
Wa jiddweree seng Kaarten huet, kann hien éier d'Spill lass geet engem aneren dräi Kaarten zouschousteren, déi hien net wëllt am Grapp behalen. Beim éischte Spill kritt de lénkse Noper déi. Beim zweete Spill deen de vis-à-vis sëtzt a beim drëtten de rietsen Noper. Beim véierte geet et erëm beim lénksen Noper weider.
Prix d'encouragement aux jeunes artistes
En ass 2009 duerch de Prix Révélation ersat ginn.
Schëppen Damm
De Verlaf vum Spill
D'Spill gëtt vun deem Spiller ugefaangen dee Kräizer Zweetchen huet, an déi muss och gespillt ginn. Et muss bekannt ginn, dat heescht datt wann een eng Kaart vun der Faarf huet déi ausgespillt gouf, muss een déi spillen. Et gëtt keng Tromp am Spill, an am éischten Tour däerf e keng Kaart déi ee Wäert huet opginn (ewechginn).
Um Enn vum Spill ginn d'Punkten déi ee krut zesummegerechent an opgeschriwwen.
Déi héchst Punktenzuel déi een an engem Spill ka kréien ass 25. Dat heescht et hat ee Pech an et huet ee missen 12 Häerzer an d'Schëppen Damm akasséieren.
Wann e vun der Kaart hir en déckt Spill huet an et mengt een datt ee vill Punkte géif kréien, da kann ee probéiere fir d'Kaarten déi ee Wäert hunn all eran ze kréien. Wann een et also fäerdeg bréngt fir déi 13 Häerzer an och nach d'Schëppendamm ze kréien huet een dat Spill gewonnen an déi aner dräi Spiller kréien all 26 Punkten opgeschriwwen.
Neue Wache
D'Neue Wache zu Berlin gouf 1816 bis 1818 vum Karl Friedrich Schinkel gebaut. D'Gebai gouf e puermol an de Joren 1931, 1969 an 1993 vu bannen ëmgebaut. Déi haiteg Fassong gouf no dem H. Tessenow senger Duerstellung gebaut. Zanter dem Vollekstrauerdag 1993 ass d'Neue Wache als zentrale Memorial vun Däitschland fir d'Affer vum Krich an der Gewaltherrschaft geduecht.
Am grousse Banneraum, dee vum Heinrich Tessenow 1931 entworf gouf, steet déi vum Harald Hacke op 1,80 Meter vergréissert Kopie vun der Käthe Kollwitz hirer Skulptur Mutter mit totem Sohn, och Pietà genannt. Den Original dovu steet zanter 1932 um Zaldotekierfecht zu Vladslo a Flandern.
Bertrand Ney
De Bertrand Ney, gebuer den 22. Oktober 1955 zu Roudemaacher am franséischen Departement Moselle (Regioun Loutrengen), ass e Sculpteur a Moler. Hien hat déi franséisch Nationalitéit, gouf awer 1986 duerch Naturalisatioun Lëtzebuerger.
1993 huet hien, zesumme mam Jean-Marie Biwer, Lëtzebuerg op der Biennale vu Venedeg vertrueden.
1994 gouf hien um Salon vum Cercle artistique de Luxembourg mam Prix Pierre-Werner ausgezeechent.
1995 huet hie beim Skulptursymposium ënner der artistescher Leedung vum Pit Nicolas zu Bilschdref matgemaach.
1999 war hie beim Skulptursymposium zu Lëlz fir d'Konzept zoustänneg an huet do och selwer als Sculpteur deelgeholl.
Um Spaweck
<!-- e copy/paste vun https://www.bertrandney.com Biography
Bertrand Ney was born in 1955 in France, where he spent his early childhood. He now lives and works in Luxembourg. Ney studied art in Nancy and was then admitted to the Institute of Fine Arts in Paris. In the department of sculpture, he frequented the studios of Calca, César and Etienne Martin and studied under Pol Bury. Under Etienne Martin, Ney concentrated particularly on models and portraits. Later, encouraged by Pol Bury, his interest turned to monumental sculpture in an urban setting expressed in concrete and stone. Under the aegis of Pol Bury, he was awarded a distinction in the Higher National Diploma of Plastic Arts and Sculpture. Bertrand Ney then taught sculpture and drawing at the École des Arts et Métiers in Luxembourg, but quickly abandoned teaching to devote himself exclusively to creative art. Regular exhibitions ensued. At this time, his productions centred on monumental stone sculptures, fountains and monolithic granite sculptures. He was involved in city planning projects alongside architects and landscape designers. For over a decade he took part in numerous symposiums in Germany and Asia and also spent regular periods in South Korea. He initiated and jointly organized several syposiums in Luxembourg and was reponsible for the 1997 symposium in the area of outstanding natural beauty of the upper Sûre valley in Lultzhausen. His current work revolves around sculpture, bronze and painting.
Since 1984, Ney's works have featured in solo and group exhibitions in Europe, Asia and the USA. He has received commissions for public sculptures in Luxembourg, Germany, Spain, China, South Korea and the U.S.A. He exhibited at the 1992 World Exhibition in Seville and at the Venice Biennale of 1993. Over the last few years, he has been actively involved in the project "The Path of Peace - sculptures in Europe - a tribute to Otto Freundlich". In 2010, he exhibited in the municipal museum St. Wendel in Germany. Awards and residencies: 1994 Pierre Werner award, Luxembourg. 2001 First prize at the International Sculpture Symposium in Icheon, South Korea. 2005 Resident artist at the Cité des Arts, Paris. Member of the Grand Ducal Institute of Arts and Letters, Luxembourg. Member of the Cercle Artistique of Luxembourg.
Monumental works
Inspired by the earthy nature of stone, Ney has exploited it in large, monumental creations casting aside the usual limits and constraints of the mineral. In his large granite sculptures, he uses the full gamut of modern techniques of extraction from industrial to hand crafted, thus engaging in a play of limits, weight, density, dimensions, breaks and internal spaces while still managing to preserve the massive and elemental nature of the raw material. His sculptures are characterized by rigor and ascending vertical lines, which link earth and heaven. In his large sculptures, he keeps in mind that a part is not the whole, thus many of his sculpures stand confidently in a collective space or in the landscape as question marks and as answers responding to the spirit of the location.
Small stone sculptures